
ДО

ОБЩИНСКИ СЪВЕТ

ПОМОРИЕ

Относно: Сключване на договор за кредит с „Фонд ФЛАГ” ЕАД, по силата на който да поеме краткосрочен общински дълг с цел реализация на проект: BG-RRP-4.028-0028 „Подкрепа за енергийно ефективни системи за улично осветление в Община Поморие”, финансиран от Национален план за възстановяване и устойчивост, инвестиция С4.I3 „Подкрепа за енергийно ефективни системи за улично осветление”, компонент 4 „Нисковъглеродна икономика”.
ДОКЛАДНА-ЗАПИСКА
от Иван Алексиев- Кмет на Община Поморие

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Във връзка с одобрено проектно предложение на Община Поморие – № BG-RRP-4.028-0028 „Подкрепа за енергийно ефективни системи за улично осветление в Община Поморие”, по Национален план за възстановяване и устойчивост, Приоритетна ос  „Нисковъглеродна икономика”, финансирано от Европейския съюз чрез Министерство на енергетиката, е сключен договор № BG-RRP-4.028-0028-C01, на Община Поморие се предоставя безвъзмездна финансова помощ за осъществяване на горепосочения проект.
Проектното предложение включва дейности за въвеждане на енергоефективни мерки чрез реконструкция, модернизация и интелигентно управление на уличното осветление на територията на Община Поморие – с. Александрово, с. Бата, с. Белодол, с. Габерово, с. Горица, с. Гълъбец, с. Дъбник, с. Козичино, с. Косовец, с. Лъка, с. Медово, с. Порой, с. Страцин. Изпълнението на заложените в проекта дейности ще допринесе за: 

• Понижаване загубата на електрическа енергия и ще се гарантира много точно постигане на зададените светлотехнически характеристики със значително по-малко консумирана електроенергия;
• Нова система за управление на уличното осветление и табла за управление, които ще осигуряват онлайн мониторинг на потребление на електроенергия за установяване на преразход на електроенергия и проблеми с отчитането и фактурирането на електроенергия – измерител на електрическа енергия (ще включва доставка и монтаж на средства за измерване и контрол на потреблението на електрическа енергия);
• Софтуерът на системата за управление на уличното осветление ще осигурява визуализация на потреблението на енергия. Предимство е осигуряването на предупреждения за повишена консумация или друг проблем свързан с управление на системата;
• Управление на табло УО – включване и изключване на уличното осветление по предварително зададен автоматичен график или дистанционно ръчно управление, чрез команда от оператор от център;

• Непрекъснат мониторинг и анализ на електрическите параметри и оперативните състояния на елементите в електрическата схема на таблата на УО;

 • Организация на обектите (табла УО) в списък с индикация за актуално състояние на всяко табло на база възникнали събития и състояния;
• Дистанционна конфигурация и промяна на автоматични графици за управление на уличното осветление (табло УО). Възможност за дефиниране на различни графици за управление, за всяко табло УО по отделно;
За правилното и навременно изпълнение на проекта е особено важно да се осигури финансов ресурс за обезпечаването му. Независимо, че ресурсът се осигурява по  Националния план за възстановяване и устойчивост, Приоритетна ос Нисковъглеродна икономика, съфинансирана от Европейския съюз чрез Министерство на енергетиката, е необходимо временно наличие на средства, които да обезпечат предвидената схема на плащане по отношение на изпълнителите, след което да бъдат възстановени от Структурата за наблюдение и докладване (СНД).
Ето защо е необходимо Община Поморие да вземе решение за поемане на общински дълг чрез кредитиране от страна на Фонд за органите на местното самоуправление в България – „ФЛАГ” ЕАД, кaто съгласно чл.21 ал.1 т.10 от ЗМСМА  ви предлагам да приемете следното решение:
Във връзка с предложение на Кмета на Община Поморие относно поемане на дълг, направено по реда на Закона за общинския дълг, Общинският съвет на Община Поморие 
взе следното 

РЕШЕНИЕ:
1. Община Поморие да сключи договор за кредит с „Фонд ФЛАГ” ЕАД, по силата на който да поеме краткосрочен общински дълг с цел реализация на проект: BG-RRP-4.028-0028 „Подкрепа за енергийно ефективни системи за улично осветление в Община Поморие”, финансиран от Национален план за възстановяване и устойчивост, инвестиция С4.I3 „Подкрепа за енергийно ефективни системи за улично осветление”, компонент 4 „Нисковъглеродна икономика”, при следните основни параметри:
· Максимален размер на дълга – 1 164 205,00 (един милион сто шестдесет и четири хиляди, двеста и пет лева);
· Валута на дълга – лева
· Вид на дълга –  краткосрочен дълг, поет с договор за общински заем;
· Условия за погасяване:
· Срок на погасяване – до 12 месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване.
· Източници за погасяване на главницата – чрез плащанията от  Структурата за наблюдение и докладване (СНД)                                                          съгласно Договор за финансиране на предложение за изпълнение на инвестиция № BG-RRP-4.028-0028 и/или от собствени бюджетни средства.
· Максимален лихвен процент – шестмесечен EURIBOR плюс максимална надбавка от 4.083 %
· Други такси, наказателни лихви, неустойки и разноски – съгласно ценовата политика на Фонд ФЛАГ и Управляващата банка
· Начин на обезпечение на кредита:
· Учредяване на залог върху вземанията на Община Поморие по Договор за финансиране на предложение за изпълнение на инвестиция № BG-RRP-4.028-0028, сключен със Структурата за наблюдение и докладване (СНД) на съответната програма, постъпващи по банкова сметка, вземанията за наличностите по която, настоящи и бъдещи, също са обект на особен залог;
· Учредяване на залог върху съвкупността от настоящи и бъдещи парични вземания, представляващи настоящи и бъдещи приходи на община Поморие, по чл. 45, ал. 1, т. 1, букви от „а“ до „ж“ от Закон за публичните финанси, както и трансфери за местни дейности, включително обща изравнителна субсидия, съгласно чл. 52, ал. 1, т. 1,  буква „б“ от Закона за публичните финанси, включително и тези, постъпващи по банкова сметка, вземанията за наличностите по която, настоящи и бъдещи, също са обект на особен залог;
2. Възлага и делегира права на Кмета на Община Поморие да подготви искането за кредит, да го подаде в офиса на „Фонд – ФЛАГ” ЕАД, да подпише договора за кредит и договорите за залог, както и да извърши всички останали необходими правни и фактически действия за изпълнение на решението по т. 1. 

ИВАН АЛЕКСИЕВ 
Кмет на Община Поморие
Изготвил:

Цветелина Биберова

Счетоводител проект

Съгласувал:

Дора Косталова
Директор Дирекция БФСД

